CELEX: 22012D0066
Language: sk
Date: 2012-03-30 00:00:00
Title: Rozhodnutie Spoločného výboru EHP č. 66/2012 z  30. marca 2012 , ktorým sa mení a dopĺňa príloha XV (Štátna pomoc) k Dohode o EHP

2.8.2012   
            
            
               SK
            
            
               Úradný vestník Európskej únie
            
            
               L 207/46
            
         ROZHODNUTIE SPOLOČNÉHO VÝBORU EHP
   č. 66/2012
   z 30. marca 2012,
   ktorým sa mení a dopĺňa príloha XV (Štátna pomoc) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XV k dohode bola zmenená a doplnená rozhodnutím Spoločného výboru EHP č. 120/2008 zo 7. novembra 2008 (1).
            
         
               (2)
            
            
               Rozhodnutie Komisie 2012/21/EÚ z 20. decembra 2011 o uplatňovaní článku 106 ods. 2 Zmluvy o fungovaní Európskej únie na štátnu pomoc vo forme náhrady za službu vo verejnom záujme udeľovanej niektorým podnikom povereným poskytovaním služieb všeobecného hospodárskeho záujmu (2) sa má začleniť do dohody.
            
         
               (3)
            
            
               Rozhodnutím 2012/21/EÚ sa zrušuje rozhodnutie Komisie 2005/842/ES (3) začlenené do dohody, a preto je potrebné odkaz naň v rámci dohody vypustiť,
            
         PRIJAL TOTO ROZHODNUTIE:
   Článok 1
   Znenie bodu 1h (rozhodnutie Komisie 2005/842/ES) v prílohe XV k dohode sa nahrádza takto:
   „32012 D 0021: rozhodnutie Komisie 2012/21/EÚ z 20. decembra 2011 o uplatňovaní článku 106 ods. 2 Zmluvy o fungovaní Európskej únie na štátnu pomoc vo forme náhrady za službu vo verejnom záujme udeľovanej niektorým podnikom povereným poskytovaním služieb všeobecného hospodárskeho záujmu (Ú. v. EÚ L 7, 11.1.2012, s. 3).
   Ustanovenia smernice sa na účely tejto dohody vykladajú s týmito úpravami:
   
               a)
            
            
               Výrazom ‚komisia‘ sa rozumie ‚príslušný dozorný úrad podľa článku 62 Dohody o EHP‘.
            
         
               b)
            
            
               Slovami ‚zlučiteľný s vnútorným trhom‘ sa rozumie ‚zlučiteľný s uplatňovaním Dohody o EHP‘.
            
         
               c)
            
            
               Výrazom ‚členský štát‘ sa rozumie ‚členský štát EÚ alebo členský štát EZVO‘. Výrazom ‚členské štáty‘ sa rozumejú ‚členské štáty EÚ alebo členské štáty EZVO‘.
            
         
               d)
            
            
               V článku 1 a článku 2 ods. 3 sa výrazom ‚článok 108 ods. 3 zmluvy‘ rozumie ‚článok 1 ods. 3 protokolu 3 k Dohode o dozore a súde‘.
            
         
               e)
            
            
               V článku 2 sa výrazom ‚článok 106 ods. 2 zmluvy‘ rozumie ‚článok 59 ods. 2 Dohody o EHP‘.
            
         
               f)
            
            
               V článku 3 sa výrazom ‚článok 108 ods. 3 zmluvy‘ rozumie ‚článok 1 ods. 3 protokolu 3 k Dohode o dozore a súde‘.
            
         
               g)
            
            
               V článku 5 sa výrazom ‚článok 107 zmluvy‘ rozumie ‚článok 61 Dohody o EHP‘.“
            
         Článok 2
   Znenie rozhodnutia 2012/21/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 31. marca 2012 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 30. marca 2012
      
         
            Za Spoločný výbor EHP
         
         
            úradujúci predseda
         
         Gianluca GRIPPA
      
   
   
      (1)  Ú. v. EÚ L 339, 18.12.2008, s. 111.
   
      (2)  Ú. v. EÚ L 7, 11.1.2012, s. 3.
   
      (3)  Ú. v. EÚ L 312, 29.11.2005, s. 67.
   
      (4)  Ústavné požiadavky neboli oznámené.